### PD K A M E N J A K

### Korzo 40/I - RIJEKA

### tel: 051/331-212

|  |  |
| --- | --- |
| **Veliki i Mali Planik - Korita** | |
| nedjelja, 24.05.2015. | |
| **Polazak:** Delta u 7,3 sati | **Povratak:** oko 17 sati |
| **Prijevoz:** osobna vozila | **Cijena:** 55 kn |
| Opis:  Krećemo ujutro s Delte prema tunelu Učka, sa stankom za kavu na Vratima Jadrana. Parkiramo aute u Brgudcu malom slikovitom mjestu podno Ćićarije. Brgudac je sa 747 m najviše naseljeno mjesto u Istri. Krećemo prema Planiku, obilazimo Veliki Planik (1272 m) i Mali Planik (1259 m). Vidik s vrha Velikog Planika je orijentiran na Učku, Hrvatsko primorje i Gorski kotar. Vidik je još širi s obližnjeg Malog Planika. S Malog Planika odlazimo na Korita koja su smještena na livadi na 1010 m pod liticom Brajkove stijene (1092 m) i sastoje se od deset masivnih drvenih korita u čijem je podnožju poveća lokva bogata biljnim i životinjskim životom. Korita je u prošlosti bilo 13 i služila su za napajanje stoke. Tamo se nalazi i planinarski dom, pa ćemo tamo imati duži odmor (za hranu i piće u domu čekamo potvrdu domara). Prema dogovoru se može uspeti na Brajkov vrh.Nakon odmora obići ćemo i Županj vrh, te se nakon njega spuštamo prema autima.  Napomena: Molim prilikom prijave naznačiti tko može koristiti vlastiti auto. | |
| **Težina staze:** srednje teška staza (oko 6-7 sati hoda) | |
| **Oprema:** Obavezna osnovna planinarska oprema, hrana i piće iz ruksaka | |
| **Vodič(i):** Katarina Toković (091 6595 710) | |
| **Prijave i informacije:** u tajništvu Društva do19.05.2015. | |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.